Die klere maak die man! - www.bybelkennis.co.za1
Die klere maak die man!
Sickness has frequently been of more use to the saints of God than health has. —C.H. Spurgeon
"Klere maak die man." Hierdie gesegde is nie fisies waar nie, maar geestelik is dit waar. As jy 'n Christen word, kry jy 'n nuwe stel klere. Jy word in Christus geklee. As poliesielede, verpleegsters, soldate, ens hulle uniforms aantrek, aanvaar hulle nuwe verantwoordelikhede wat inpas by hulle identiteit. Net so met die Christen: as hy Christus aantrek, kry hy 'n nuwe geestelike identiteit met dienooreenkomstige nuwe verantwoordelikhede. Ons het die ou klere uitgetrek en die nuwe klere aangetrek en ons moet nou in die lig van ons nuwe identiteit leef.
In die Ou Testament word hierdie beeld vir die aantrek van sekere deugde gebruik. So sien ons dat God Hom met majesteit beklee (Psalm 93:1). Paulus gebruik ook hierdie beeld op verskeie plekke. 'n Goeie voorbeeld is Efesiërs 4:17 – 22. Hier gaan dit oor ons nuwe identiteit in Christus, hoe dit lyk en hoe ons in die lig daarvan moet leef.
As ons besluit om Christus te volg, kan ons nie net voortgaan met ons lewe soos vantevore nie. Ons het nuwe klere – 'n nuwe identiteit – met nuwe verantwoordelikhede gekry. Ons moet hierdie nuwe identiteit in die praktyk uitleef.